Κάλλαισχρος

Με το όνομα Κάλλαισχρος είναι κυρίως γνωστός ένας αρχαίος Αθηναίος, γιος του γιού του Δρωπίδη (αδελφού του Σόλωνα, και γιού του Εξηκεστίδη), Κριτία (του πρεσβύτερου), και πατέρας του περίφημου Κριτία (ενός από τους Τριάκοντα Τυράννους)Πλάτων, "Χαρμίδης" 153 c, 169bΠλάτων, "Πρωταγόρας" 316a και του ΓλαύκωνοςΝέα Ελληνική Εγκυκλοπαίδεια «Χάρη Πάτση», τόμος 14, σελ. 668Διογένης Λαέρτιος, "Βίοι καὶ γνῶμαι τῶν ἐν φιλοσοφίᾳ εὐδοκιμησάντων" Γ' 1, αν και ο Πρόκλος λέει ότι ο Κάλλαισχρος και ο Γλαύκων ήταν αδέλφια, όντας και οι δυό τους παιδιά του πρεσβύτερου Κριτία. Επειδή ο Γλαύκων ήταν ο πατέρας της Περικτιόνης, o Κάλλαισχρος αυτός ήταν προπάππους του Πλάτωνος. Γεννήθηκε το 490 π.Χ. και το 411 π.Χ. βρισκόταν ακόμα στη ζωή, αφού αναφέρεται ως μέλος στη Βουλή των Τετρακοσίων.

Με το ίδιο όνομα αναφέρονται επίσης ένας επώνυμος άρχοντας των Αθηνών κατά τα έτη 220-219 π.Χ., καθώς και ένας αρχιτέκτονας, ένας από αυτούς που διεξήγαν εργασίες ανέγερσης του ναού Ολυμπίου Διός στην Αθήνα επί τυράννου Πεισίστρατου, μαζί με τους Αντιστάτη, Αντιμαχίδη και Φόρμο ή ΠωρίνοΒιτρούβιος, "Δέκα βιβλία περί Αρχιτεκτονικής" Ζ' Εισαγωγή 15.

Το όνομα του Καλλαίσχρου φέρει μία μικρή οδός των Αθηνών, κάθετος της Λ. Συγγρού πολύ κοντά στους Στύλους του Ολυμπίου Διός.

 Παραπομπές 

Καλλαισχρος